title: Regulamentul de punere în aplicare (UE) 2017/1006 al Comisiei din 15 iunie 2017 de modificare a Regulamentului de punere în aplicare (UE) nr. 1206/2012 privind schimbarea tulpinii de producție a preparatului de endo-1,4-beta-xilanază, produsă de Aspergillus oryzae (DSM 10287) ca aditiv furajer pentru hrana păsărilor de curte pentru îngrășare, a purceilor înțărcați și a porcilor pentru îngrășare (titularul autorizației: DSM Nutritional Products) (Text cu relevanță pentru SEE. )

text:
                  16.6.2017

                  RO

                  Jurnalul Oficial al Uniunii Europene

                  L 153/9

            REGULAMENTUL DE PUNERE ÎN APLICARE (UE) 2017/1006 AL COMISIEI
      din 15 iunie 2017
      de modificare a Regulamentului de punere în aplicare (UE) nr. 1206/2012 privind schimbarea tulpinii de producție a preparatului de endo-1,4-beta-xilanază, produsă de Aspergillus oryzae (DSM 10287) ca aditiv furajer pentru hrana păsărilor de curte pentru îngrășare, a purceilor înțărcați și a porcilor pentru îngrășare (titularul autorizației: DSM Nutritional Products)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
      întrucât:

                  (1)

                  A fost autorizată utilizarea pentru zece ani a preparatului de endo-1,4-beta-xilanază produs de Aspergillus oryzae (DSM 10287), aparținând categoriei „aditivilor zootehnici”, ca aditiv furajer pentru hrana păsărilor de curte pentru îngrășare, a purceilor înțărcați și a porcilor pentru îngrășare, prin Regulamentul de punere în aplicare (UE) nr. 1206/2012 al Comisiei (2).

                  (2)

                  În conformitate cu articolul 13 alineatul (3) din Regulamentul (CE) nr. 1831/2003, titularului autorizației a propus o modificare a condițiilor de autorizare a preparatului în cauză, cerând o schimbare a tulpinii de producție pentru a trece de la Aspergillus oryzae (DSM 10287) la Aspergillus oryzae (DSM 26372). Cererea a fost însoțită de datele justificative relevante. Comisia a transmis cererea respectivă Autorității Europene pentru Siguranța Alimentară (denumită în continuare „autoritatea”).

                  (3)

                  În avizul său din 14 iulie 2016 (3), autoritatea a concluzionat că preparatul de endo-1,4-beta-xilanază produs din Aspergillus oryzae (DSM 26372) nu are efecte adverse asupra sănătății animale, a sănătății umane sau asupra mediului. Autoritatea a concluzionat, de asemenea, că aditivul s-ar putea dovedi eficient ca aditiv furajer pentru hrana păsărilor de curte pentru îngrășare, a purceilor înțărcați și a porcilor pentru îngrășare. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul referitor la metoda de analiză a aditivului în hrana pentru animale, prezentat de laboratorul de referință înființat prin Regulamentul (CE) nr. 1831/2003.

                  (4)

                  Condițiile prevăzute la articolul 5 din Regulamentul (CE) nr. 1831/2003 sunt îndeplinite.

                  (5)

                  Prin urmare, Regulamentul de punere în aplicare (UE) nr. 1206/2012 ar trebui modificat în consecință.

                  (6)

                  Deoarece niciun motiv de siguranță nu impune aplicarea imediată a modificărilor condițiilor de autorizare, este rezonabil să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

                  (7)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Anexa la Regulamentul de punere în aplicare (UE) nr. 1206/2012 se înlocuiește cu textul prevăzut în anexa la prezentul regulament.
      Articolul 2
      Preparatul specificat în anexă și hrana care conține acest preparat, care sunt produse și etichetate înainte de 6 ianuarie 2018 în conformitate cu normele aplicabile înainte de 6 iulie 2017, pot continua să fie introduse pe piață și utilizate până la epuizarea stocurilor existente.

      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 15 iunie 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  JO L 347, 15.12.2012, p. 12.

         (3)  EFSA Journal 2016; 14(8):4564.

         ANEXĂ
         „
               ANEXĂ

                           Numărul de identificare al aditivului

                           Numele deținătorului autorizației

                           Aditivul

                           Compoziția, formula chimică, descrierea, metoda de analiză

                           Specia sau categoria de animale

                           Vârsta maximă

                           Conținutul minim

                           Conținutul maxim

                           Alte dispoziții

                           Sfârșitul perioadei de autorizare

                           Unități de activitate/kg de furaj complet cu un conținut de umiditate de 12 %

                              Categoria: aditivi zootehnici. Grupul funcțional: promotori de digestibilitate

                           4a1607i

                           DSM Nutritional Products Ltd.

                           Endo-1,4-beta-xilanază
                           EC 3.2.1.8

                              Compoziția aditivului

                           Preparat de endo-1,4-beta-xilanază produsă de Aspergillus oryzae (DSM 26372) având o activitate minimă de:

                                       Formă solidă: 1 000  FXU (1)/g

                                       Formă lichidă: 650 FXU/ml

                              Caracterizarea substanței active

                           endo-1,4-beta-xilanază produsă de Aspergillus oryzae (DSM 26372)

                              Metoda de analiză
                               (2)

                           Pentru cuantificarea endo-1,4-beta-xilanazei produsă de Aspergillus oryzae (DSM 26372) într-un aditiv furajer:

                                       —

                                       metodă colorimetrică prin măsurarea compusului colorat produs de acidul dinitro salicilic (DNSA) și a grupărilor de xilosilic eliberate prin acțiunea xilanazei asupra arabinoxilanului.

                                 Pentru cuantificarea endo-1,4-beta-xilanazei produsă de Aspergillus oryzae (DSM26372) în preamestecuri și furaje:

                                       —

                                       metodă colorimetrică prin măsurarea colorantului solubil în apă eliberat prin acțiunea xilanazei din azo-xilanul de tărâțe de ovăz marcat printr-un colorant.

                           Păsări de curte pentru îngrășare

                           —

                           100 FXU

                           —

                                       1.

                                       A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                       2.

                                       Doza maximă recomandată pe kilogram de furaj complet pentru:

                                                   —

                                                   păsări de curte pentru îngrășare: 200 FXU;

                                                   —

                                                   purcei (înțărcați): 400 FXU;

                                                   —

                                                   porci pentru îngrășare: 400 FXU.

                                       3.

                                       Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea acestora. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează purtând echipament individual de protecție, inclusiv echipament de protecție respiratorie și cutanată.

                                       4.

                                       Se utilizează la purcei înțărcați de până la aproximativ 35 kg.

                           4 ianuarie 2023

                           Purcei înțărcați

                           200 FXU

                           Porci pentru îngrășare

                           200 FXU

                     ”

            (1)  1 FXU este cantitatea de enzimă care eliberează 7,8 micromoli de zaharuri reductoare (măsurate în echivalenți xiloză) pe minut din azo-arabinoxilanul de grâu la pH 6,0 și 50 °C.

            (2)  Detaliile metodelor de analiză pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) nr. 67/2013 al Comisiei din 24 ianuarie 2013 privind taxa vamală minimă pentru zahăr care trebuie stabilită pentru prima invitație parțială de participare la licitație prevăzută în cadrul procedurii de licitație deschise prin Regulamentul de punere în aplicare (UE) nr. 36/2013

text:
               25.1.2013

               RO

               Jurnalul Oficial al Uniunii Europene

               L 22/9

         REGULAMENTUL DE PUNERE ÎN APLICARE (UE) NR. 67/2013 AL COMISIEI
   din 24 ianuarie 2013
   privind taxa vamală minimă pentru zahăr care trebuie stabilită pentru prima invitație parțială de participare la licitație prevăzută în cadrul procedurii de licitație deschise prin Regulamentul de punere în aplicare (UE) nr. 36/2013
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 186 coroborat cu articolul 4,
   întrucât:

               (1)

               Regulamentul de punere în aplicare (UE) nr. 36/2013 al Comisiei (2) a deschis o invitație permanentă de participare la licitație pentru anul de comercializare 2012/2013 pentru importurile de zahăr încadrat la codurile NC 1701 14 10 și 1701 99 10 cu o taxă vamală redusă.

               (2)

               În conformitate cu articolul 6 din Regulamentul de punere în aplicare (UE) nr. 36/2013, Comisia va decide dacă, luând în considerare ofertele primite ca răspuns la invitația parțială de participare la licitație, va stabili sau nu o taxă vamală minimă per cod NC de opt cifre.

               (3)

               În baza ofertelor primite pentru prima invitație parțială de participare la licitație, trebuie stabilită o taxă vamală minimă pentru zahărul încadrat la codurile NC 1701 14 10 și 1701 99 10.

               (4)

               Pentru a transmite pieței un semnal rapid și pentru a asigura o gestionare eficientă a măsurii, prezentul regulament trebuie să intre în vigoare la data publicării în Jurnalul Oficial al Uniunii Europene.

               (5)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Pentru prima invitație parțială de participare la licitație din cadrul procedurii de licitație deschise prin Regulamentul de punere în aplicare (UE) nr. 36/2013, în cazul căreia termenul de depunere a ofertelor a expirat la 23 ianuarie 2013, s-a stabilit o taxă vamală minimă, în conformitate cu anexa la prezentul regulament, pentru zahărul încadrat la codurile NC 1701 14 10 și 1701 99 10.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 ianuarie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 16, 19.1.2013, p. 7.

      ANEXĂ

         Taxe vamale minime

                  (EUR/tonă)

                  Codul NC de opt cifre

                  Taxă vamală minimă

                  1

                  2

                  1701 14 10

                  195,00

                  1701 99 10

                  240,00

                              (—)

                              Nu s-a stabilit nicio taxă vamală minimă (toate ofertele au fost respinse).

                              (X)

                              Nu există oferte.


title: Regulamentul de punere în aplicare (UE) nr. 1094/2011 al Comisiei din 28 octombrie 2011 de stabilire a coeficienților aplicabili cerealelor exportate sub formă de Scotch whisky pentru perioada 2011/2012

text:
               29.10.2011

               RO

               Jurnalul Oficial al Uniunii Europene

               L 283/30

         REGULAMENTUL DE PUNERE ÎN APLICARE (UE) NR. 1094/2011 AL COMISIEI
   din 28 octombrie 2011
   de stabilire a coeficienților aplicabili cerealelor exportate sub formă de Scotch whisky pentru perioada 2011/2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1670/2006 al Comisiei din 10 noiembrie 2006 de stabilire a anumitor norme de aplicare a Regulamentului (CE) nr. 1784/2003 al Consiliului în ceea ce privește stabilirea și acordarea de restituiri adaptate pentru cerealele exportate sub forma anumitor băuturi spirtoase (2), în special articolul 5,
   întrucât:

               (1)

               În conformitate cu articolul 4 alineatul (1) din Regulamentul (CE) nr. 1670/2006, cantitățile de cereale pentru care se acordă restituirea sunt cantitățile de cereale puse sub control și distilate, cărora li se aplică un coeficient stabilit anual pentru fiecare stat membru în cauză. Acest coeficient exprimă raportul care există între cantitățile totale exportate și cantitățile totale comercializate din băutura spirtoasă respectivă, pe baza tendinței constatate în evoluția acestor cantități pe parcursul numărului de ani corespunzător perioadei medii de maturare a băuturii spirtoase respective.

               (2)

               Pe baza informațiilor furnizate de Regatul Unit referitoare la perioada 1 ianuarie-31 decembrie 2010, pentru Scotch whisky această perioadă medie de maturare era, în 2010, de opt ani.

               (3)

               Regulamentul (CE) nr. 1113/2010 al Comisiei din 1 decembrie 2010 de stabilire a coeficienților aplicabili cerealelor exportate sub formă de Scotch whisky pentru perioada 2010/2011 (3) și-a încetat efectele, întrucât se referă la coeficienții aplicabili pentru anul 2010/2011. Prin urmare, este necesară stabilirea coeficiențiilor pentru perioada 1 octombrie 2011-30 septembrie 2012.

               (4)

               Articolul 10 din Protocolul nr. 3 la Acordul privind Spațiul Economic European exclude acordarea de restituirilor la exportul către Liechtenstein, Islanda și Norvegia. În plus, Uniunea a încheiat cu anumite țări terțe acorduri care prevăd eliminarea restituirilor la export. În consecință, este necesar, în temeiul articolului 7 alineatul (2) din Regulamentul (CE) nr. 1670/2006, ca aceste aspecte să fie luate în considerare la calcularea coeficientului pentru perioada 2011/2012,

         ADOPTĂ PREZENTUL REGULAMENT:
   Articolul 1
   Pentru perioada 1 octombrie 2011-30 septembrie 2012, coeficienții menționați la articolul 4 din Regulamentul (CE) nr. 1670/2006 aplicabili cerealelor utilizate în Regatul Unit pentru fabricarea de Scotch whisky sunt stabiliți în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

   Se aplică de la 1 octombrie 2011 până la 30 septembrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 octombrie 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 312, 11.11.2006, p. 33.

      (3)  JO L 316, 2.12.2010, p. 2.

      ANEXĂ

         Coeficienți aplicabili Regatului Unit

                  Perioada de aplicare

                  Coeficient aplicabil

                  orzului transformat în malț utilizat la fabricarea whisky-ului din malț (malt whisky)

                  cerealelor utilizate la fabricarea whisky-ului din cereale (grain whisky)

                  De la 1 octombrie 2011 la 30 septembrie 2012

                  0,296

                  0,229


title: Regulamentul de punere în aplicare (UE) 2017/1420 al Consiliului din 4 august 2017 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului, și de abrogare a Regulamentului de punere în aplicare (UE) 2017/150

text:
               5.8.2017

               RO

               Jurnalul Oficial al Uniunii Europene

               L 204/3

         REGULAMENTUL DE PUNERE ÎN APLICARE (UE) 2017/1420 AL CONSILIULUI
   din 4 august 2017
   privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului, și de abrogare a Regulamentului de punere în aplicare (UE) 2017/150
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (1), în special articolul 2 alineatul (3),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 ianuarie 2017, Consiliul a adoptat Regulamentul de punere în aplicare (UE) 2017/150 (2) privind punerea în aplicare a articolului 2 alineatul (3) din Regulamentul (CE) nr. 2580/2001, în care stabilește o listă actualizată a persoanelor, grupurilor și entităților cărora li se aplică Regulamentul (CE) nr. 2580/2001 (denumită în continuare „lista”).

               (2)

               Consiliul a comunicat, în măsura posibilă, tuturor persoanelor, grupurilor și entităților expuneri de motive care explică de ce au fost incluse pe listă.

               (3)

               Prin intermediul unui aviz publicat în Jurnalul Oficial al Uniunii Europene, Consiliul a informat persoanele, grupurile și entitățile incluse pe listă cu privire la faptul că a decis menținerea lor pe listă. De asemenea, Consiliul a informat persoanele, grupurile și entitățile în cauză cu privire la posibilitatea de a solicita o expunere de motive a Consiliului pentru includerea lor pe listă, în cazul în care nu le fusese deja comunicată o astfel de expunere de motive.

               (4)

               Consiliul a reexaminat lista, în conformitate cu articolul 2 alineatul (3) din Regulamentul (CE) nr. 2580/2001. La efectuarea reexaminării respective, Consiliul a ținut seama de observațiile transmise de cei vizați, precum și de informațiile actualizate primite din partea autorităților naționale competente privind statutul la nivel național al persoanelor și entităților incluse pe listă.

               (5)

               Consiliul a verificat că autorități competente, astfel cum sunt menționate la articolul 1 alineatul (4) din Poziția comună 2001/931/PESC (3), au adoptat decizii referitoare la toate persoanele, grupurile și entitățile în sensul că au fost implicate în acte teroriste în înțelesul articolului 1 alineatele (2) și (3) din Poziția comună 2001/931/PESC. De asemenea, Consiliul a ajuns la concluzia că persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să li se aplice în continuare măsurile restrictive specifice prevăzute în Regulamentul (CE) nr. 2580/2001.

               (6)

               Lista ar trebui să fie actualizată în mod corespunzător, iar Regulamentul de punere în aplicare (UE) 2017/150 ar trebui să fie abrogat,

         ADOPTĂ PREZENTUL REGULAMENT:
   Articolul 1
   Lista prevăzută la articolul 2 alineatul (3) din Regulamentul (CE) nr. 2580/2001 figurează în anexa la prezentul regulament.
   Articolul 2
   Regulamentul de punere în aplicare (UE) 2017/150 se abrogă.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 August 2017.

            Pentru Consiliu

            Președintele

         M. MAASIKAS

      (1)  JO L 344, 28.12.2001, p. 70.

      (2)  Regulamentul de punere în aplicare (UE) 2017/150 al Consiliului din 27 ianuarie 2017 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2016/1127 (JO L 23, 28.1.2017, p. 3).

      (3)  Poziția comună 2001/931/PESC din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      ANEXĂ
      Lista persoanelor, grupurilor și entităților menționate la articolul 1
      I.   PERSOANE

                  1.

                  ABDOLLAHI Hamed (alias Mustafa Abdullahi), născut la 11 august 1960 în Iran. Pașaport: D9004878.

                  2.

                  AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                  3.

                  AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                  4.

                  ARBABSIAR Manssor (alias Mansour Arbabsiar), născut la 6 sau 15 martie 1955 în Iran. Cetățean iranian și cetățean al SUA. Pașaport: C2002515 (iranian); Pașaport: 477845448 (american). Carte de identitate națională nr.: 07442833, data expirării 15 martie 2016 (permis de conducere SUA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos).

                  6.

                  EL HAJJ, Hassan Hassan, născut la 22.3.1988 la Zaghdraiya, Sidon, Liban, cetățean canadian. Pașaport nr.: JX446643 (Canada).

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), născut în 1963 în Liban, cetățean libanez.

                  8.

                  MELIAD, Farah, născut la 5.11.1980 la Sydney (Australia), cetățean australian. Pașaport nr.: M2719127 (Australia).

                  9.

                  MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14.4.1965 sau la 1.3.1964 în Pakistan, pașaport nr. 488555.

                  10.

                  ȘANLI, Dalokay (alias Sinan), născut la 13.10.1976 la Pülümür (Turcia).

                  11.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: (1) Kermanshah, Iran; (2) Baza militară Mehran, provincia Ilam, Iran.

                  12.

                  SHAKURI Ali Gholam, născut aproximativ în 1965 la Teheran, Iran.

                  13.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11 martie 1957 în Iran. Cetățean iranian. Pașaport: 008827 (pașaport diplomatic iranian), eliberat în 1999. Titlu: general-maior.

            II.   GRUPURI ȘI ENTITĂȚI

                  1.

                  „Organizația Abu Nidal” — „OAN” (alias „Consiliul Revoluționar Fatah”, alias „Brigăzile Revoluționare Arabe”, alias „Septembrie Negru”, alias „Organizația Revoluționară a Musulmanilor Socialiști”.

                  2.

                  „Brigada Martirilor Al-Aqsa”.

                  3.

                  „Al-Aqsa e.V.”.

                  4.

                  „Babbar Khalsa”.

                  5.

                  „Partidul Comunist din Filipine”, inclusiv „Noua Armată Populară” — „NAP”, Filipine.

                  6.

                  „Gama'a al-Islamiyya” (alias „Al-Gama'a al-Islamiyya”) („Grupul Islamic” — „GI”).

                  7.

                  „İslami Büyük Doğu Akıncılar Cephesi” — „IBDA-C” („Marele Front de Est Islamic al Războinicilor”).

                  8.

                  „Hamas”, inclusiv „Hamas-Izz al-Din al-Qassem”.

                  9.

                  „Hizballah Military Wing” („Aripa militară a Hezbollahului”) [alias „Hezbollah Military Wing”, alias „Hizbullah Military Wing”, alias „Hizbollah Military Wing”, alias „Hezballah Military Wing”, alias „Hisbollah Military Wing”, alias „Hizbu'llah Military Wing”, alias „Hizb Allah Military Wing”, alias „Jihad Council” („Consiliul Jihadului”) (și toate unitățile subordonate acesteia, inclusiv Organizația pentru Securitate Externă)].

                  10.

                  „Hizbul Mujahideen” — „HM”.

                  11.

                  „Forța Khalistan Zindabad” — „KZF”.

                  12.

                  „Partidul Muncitoresc din Kurdistan” — „PKK” (alias „KADEK”, alias „KONGRA-GEL”).

                  13.

                  „Tigrii Eliberării din Tamil Eelam” — „LTTE”.

                  14.

                  „Ejército de Liberación Nacional” („Armata de Eliberare Națională”).

                  15.

                  „Jihadul Islamic Palestinian” — „JIP”.

                  16.

                  „Frontul Popular pentru Eliberarea Palestinei” — „FPEP”.

                  17.

                  „Frontul Popular pentru Eliberarea Palestinei — Comandamentul General” (alias „FPEP — Comandamentul General”).

                  18.

                  „Fuerzas armadas revolucionarias de Colombia” — „FARC” („Forțele Armate Revoluționare din Columbia”).

                  19.

                  „Devrimci Halk Kurtuluș Partisi-Cephesi” — „DHKP-C” [alias „Devrimci Sol” („Stânga Revoluționară”), alias „Dev Sol”] („Armata/Frontul/Partidul de Eliberare Revoluționară Populară”).

                  20.

                  „Sendero Luminoso” — „SL” („Calea Luminoasă”).

                  21.

                  „Teyrbazen Azadiya Kurdistan” — „TAK” (alias „Șoimii Eliberării din Kurdistan”, alias „Vulturii Eliberării din Kurdistan”).


title: Regulamentul de punere în aplicare (UE) nr. 760/2011 al Comisiei din 1 august 2011 de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (UE) nr. 867/2010 pentru anul de comercializare 2010/11

text:
               2.8.2011

               RO

               Jurnalul Oficial al Uniunii Europene

               L 199/46

         REGULAMENTUL DE PUNERE ÎN APLICARE (UE) NR. 760/2011 AL COMISIEI
   din 1 august 2011
   de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (UE) nr. 867/2010 pentru anul de comercializare 2010/11
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 36 alineatul (2) al doilea paragraf a doua teză,
   întrucât:

               (1)

               Valorile prețurilor reprezentative și ale taxelor suplimentare aplicabile la importul de zahăr alb, de zahăr brut și de anumite siropuri pentru anul de comercializare 2010/11 s-au stabilit prin Regulamentul (UE) nr. 867/2010 al Comisiei (3). Aceste prețuri și taxe au fost modificate ultima dată prin Regulamentul de punere în aplicare (UE) nr. 751/2011 al Comisiei (4).

               (2)

               Având în vedere datele de care dispune în prezent Comisia, se impune modificarea valorilor respective, în conformitate cu normele și procedurile prevăzute de Regulamentul (CE) nr. 951/2006,

         ADOPTĂ PREZENTUL REGULAMENT:
   Articolul 1
   Prețurile reprezentative și taxele suplimentare aplicabile la importul produselor menționate la articolul 36 din Regulamentul (CE) nr. 951/2006, stabilite de Regulamentul (UE) nr. 867/2010 pentru anul de comercializare 2010/11, se modifică și figurează în anexa la prezentul regulament.
   Articolul 2
   Prezentul regulament intră în vigoare la 2 august 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 august 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 259, 1.10.2010, p. 3.

      (4)  JO L 198, 30.7.2011, p. 25.

      ANEXĂ

         Valori modificate ale prețurilor reprezentative și ale taxelor suplimentare de import pentru zahărul alb, zahărul brut și produsele înscrise la codul NC 1702 90 95 aplicabile începând cu 2 august 2011

                  (EUR)

                  Codul NC

                  Valoarea prețului reprezentativ la 100 kg net din produsul în cauză

                  Valoarea taxei suplimentare la 100 kg net din produsul în cauză

                  1701 11 10 (1)

                  49,99

                  0,00

                  1701 11 90 (1)

                  49,99

                  0,00

                  1701 12 10 (1)

                  49,99

                  0,00

                  1701 12 90 (1)

                  49,99

                  0,00

                  1701 91 00 (2)

                  54,48

                  1,13

                  1701 99 10 (2)

                  54,48

                  0,00

                  1701 99 90 (2)

                  54,48

                  0,00

                  1702 90 95 (3)

                  0,54

                  0,20

         (1)  Stabilire pentru calitatea standard, astfel cum este definită la punctul III din anexa IV la Regulamentul (CE) nr. 1234/2007.

         (2)  Stabilire pentru calitatea standard, astfel cum este definită la punctul II din anexa IV la Regulamentul (CE) nr. 1234/2007.

         (3)  Stabilire la 1 % de conținut de zaharoză.


title: Regulamentul de punere în aplicare (UE) nr. 556/2011 al Comisiei din 8 iunie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               9.6.2011

               RO

               Jurnalul Oficial al Uniunii Europene

               L 150/4

         REGULAMENTUL DE PUNERE ÎN APLICARE (UE) NR. 556/2011 AL COMISIEI
   din 8 iunie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul (CE) nr. 1580/2007 al Comisiei din 21 decembrie 2007 de stabilire a normelor de aplicare a Regulamentelor (CE) nr. 2200/96, (CE) nr. 2201/96 și (CE) nr. 1182/2007 ale Consiliului în sectorul fructelor și legumelor (2), în special articolul 138 alineatul (1),
   întrucât:
   Regulamentul (CE) nr. 1580/2007 prevede, ca urmare a rezultatelor negocierilor comerciale multilaterale din Runda Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XV la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 138 din Regulamentul (CE) nr. 1580/2007 se stabilesc în anexa la prezentul regulament.
   Articolul 2
   Prezentul regulament intră în vigoare la 9 iunie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 iunie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 350, 31.12.2007, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  TR

                  110,0

                  ZZ

                  110,0

                  0707 00 05

                  TR

                  100,7

                  ZZ

                  100,7

                  0709 90 70

                  TR

                  122,8

                  ZZ

                  122,8

                  0805 50 10

                  AR

                  83,1

                  BR

                  36,6

                  TR

                  64,0

                  ZA

                  117,5

                  ZZ

                  75,3

                  0808 10 80

                  AR

                  83,1

                  BR

                  87,7

                  CL

                  87,5

                  CN

                  111,0

                  NZ

                  113,4

                  US

                  84,7

                  UY

                  50,2

                  ZA

                  94,7

                  ZZ

                  89,0

                  0809 10 00

                  TR

                  103,1

                  ZZ

                  103,1

                  0809 20 95

                  TR

                  392,6

                  XS

                  175,4

                  ZZ

                  284,0

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) nr. 195/2012 al Comisiei din 8 martie 2012 de stabilire a prețurilor de vânzare valabile în Uniune ale produselor pescărești enumerate în anexa II la Regulamentul (CE) nr. 104/2000 al Consiliului pentru sezonul de pescuit 2012

text:
               9.3.2012

               RO

               Jurnalul Oficial al Uniunii Europene

               L 71/11

         REGULAMENTUL DE PUNERE ÎN APLICARE (UE) NR. 195/2012 AL COMISIEI
   din 8 martie 2012
   de stabilire a prețurilor de vânzare valabile în Uniune ale produselor pescărești enumerate în anexa II la Regulamentul (CE) nr. 104/2000 al Consiliului pentru sezonul de pescuit 2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 25 alineatele (1) și (6),
   întrucât:

               (1)

               Înainte de începerea sezonului de pescuit se stabilește, pentru fiecare dintre produsele menționate în anexa II la Regulamentul (CE) nr. 104/2000, un preț de vânzare valabil în Uniune, la un nivel de cel puțin 70 %, dar nu mai mare de 90 %, din prețul orientativ.

               (2)

               Regulamentul (UE) nr. 1388/2011 al Consiliului (2) stabilește prețurile orientative ale tuturor produselor în cauză pentru sezonul de pescuit 2012.

               (3)

               Prețurile pieței variază considerabil în funcție de specie și de modul de prezentare a produselor, în special în cazul calmarilor și al merluciului.

               (4)

               Prin urmare, trebuie fixați factori de conversie pentru diferitele specii și moduri de prezentare a produselor congelate debarcate în Uniune, în vederea stabilirii nivelului prețului care declanșează măsura de intervenție prevăzută la articolul 25 alineatul (2) din Regulamentul (CE) nr. 104/2000.

               (5)

               Pentru a nu împiedica funcționarea sistemului de intervenții în anul 2012, prezentul regulament trebuie să se aplice retroactiv, începând cu 1 ianuarie 2012.

               (6)

               Măsurile prevăzute de prezentul regulament sunt conforme cu avizul Comitetului de gestionare a produselor pescărești,

         ADOPTĂ PREZENTUL REGULAMENT:
   Articolul 1
   Prețurile de vânzare valabile în Uniune, menționate la articolul 25 alineatul (1) din Regulamentul (CE) nr. 104/2000, aplicabile în cursul sezonului de pescuit 2012 pentru produsele enumerate în anexa II la regulamentul respectiv, forma de prezentare și factorii de conversie aferenți sunt stabiliți în anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 martie 2012.

            Pentru Comisie

            Președintele

         José Manuel BARROSO

      (1)  JO L 17, 21.1.2000, p. 22.

      (2)  JO L 346, 30.12.2011, p. 1.

      ANEXĂ

         PREȚURI DE VÂNZARE ȘI FACTORI DE CONVERSIE

                  Specie

                  Mod de prezentare

                  Factor de conversie

                  Nivel de intervenție

                  Preț de vânzare
                  (EUR/tonă)

                  Halibut negru
                  (Reinhardtius hippoglossoides)

                  Întreg sau eviscerat, cu sau fără cap

                  1,0

                  0,85

                  1 661

                  Merluciu
                  (Merluccius spp.)

                  Întreg sau eviscerat, cu sau fără cap

                  1,0

                  0,85

                  1 068

                  Fileuri individuale

                              —

                              cu piele

                  1,0

                  0,85

                  1 299

                              —

                              fără piele

                  1,1

                  0,85

                  1 429

                  Pagel argintiu
                  (Dentex dentex și Pagellus spp.)

                  Întreg sau eviscerat, cu sau fără cap

                  1,0

                  0,85

                  1 242

                  Pește-spadă
                  (Xiphias gladius)

                  Întreg sau eviscerat, cu sau fără cap

                  1,0

                  0,85

                  3 518

                  Creveți

                     Penaeidae

                  Congelate

                              (a)

                              Parapenaeus Longirostris

                  1,0

                  0,85

                  3 530

                              (b)

                              alte Penaeidae

                  1,0

                  0,85

                  6 641

                  Sepii
                  (Sepia officinalis, Rossia macrosoma și Sepiola rondeletti)

                  Congelate

                  1,0

                  0,85

                  1 669

                  Calmar (Loligo spp.)

                              (a)

                              Loligo patagonica

                              —

                              întreg, necurățat

                  1,00

                  0,85

                  1 012

                              —

                              curățat

                  1,20

                  0,85

                  1 215

                              (b)

                              Loligo vulgaris

                              —

                              întreg, necurățat

                  2,50

                  0,85

                  2 531

                              —

                              curățat

                  2,90

                  0,85

                  2 936

                  Caracatițe
                  (Octopus spp.)

                  Congelate

                  1,00

                  0,85

                  1 892

                     Illex argentinus

                              —

                              întreg, necurățat

                  1,00

                  0,80

                  719

                              —

                              tub

                  1,70

                  0,80

                  1 223

                     Forme de prezentare comercială:

                              întreg, necurățat

                              :

                              produs care nu a suferit niciun tratament;

                              curățat

                              :

                              produs care a fost cel puțin eviscerat;

                              tub

                              :

                              corp de calmar care a fost cel puțin eviscerat, iar capul a fost îndepărtat.


title: Regulamentul de punere în aplicare (UE) 2017/1 al Comisiei din 3 ianuarie 2017 privind procedurile de identificare a ambarcațiunilor în temeiul Directivei 2013/53/UE a Parlamentului European și a Consiliului privind ambarcațiunile de agrement și motovehiculele nautice (Text cu relevanță pentru SEE. )

text:
               4.1.2017

               RO

               Jurnalul Oficial al Uniunii Europene

               L 1/1

         REGULAMENTUL DE PUNERE ÎN APLICARE (UE) 2017/1 AL COMISIEI
   din 3 ianuarie 2017
   privind procedurile de identificare a ambarcațiunilor în temeiul Directivei 2013/53/UE a Parlamentului European și a Consiliului privind ambarcațiunile de agrement și motovehiculele nautice
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE (1), în special articolul 49 alineatul (1) litera (c),
   întrucât:

               (1)

               Pentru a asigura o mai bună punere în aplicare a sistemului de codificare necesar pentru identificarea unei ambarcațiuni în conformitate cu Directiva 2013/53/UE, pentru a facilita cooperarea între statele membre și pentru a spori transparența, este necesar să se stabilească norme minime privind procedura de alocare și de administrare a codului unic al unui producător.

               (2)

               Este necesar să se prevadă că fiecare stat membru este responsabil să desemneze o autoritate națională sau un organism național pentru alocarea unui cod unic fiecărui producător, care va reprezenta un important punct de contact pentru alocarea și administrarea codurilor.

               (3)

               Măsurile prevăzute în prezentul regulament sunt conforme cu avizul Comitetului pentru Directiva privind ambarcațiunile de agrement, instituit prin articolul 50 alineatul (1) din Directiva 2013/53/UE,

         ADOPTĂ PREZENTUL REGULAMENT:
   CAPITOLUL 1

      DISPOZIȚII GENERALE

   Articolul 1
   Obiect
   Prezentul regulament stabilește normele privind identificarea ambarcațiunilor, în special normele privind alocarea și administrarea codurilor producătorilor.
   Articolul 2
   Definiții
   În sensul prezentului regulament, se aplică următoarele definiții:

               (a)

               „organism național” înseamnă un organism desemnat de autoritatea națională din fiecare stat membru pentru alocarea unui cod unic fiecărui producător;

               (b)

               „țara în care se află sediul producătorului” înseamnă țara în care producătorul își are sediul social, în cazul unei persoane juridice, sau domiciliul stabil, în cazul unei persoane fizice;

               (c)

               „registru național” înseamnă registrul din fiecare stat membru în care este înregistrat codul unic al unui producător pentru producătorii stabiliți pe teritoriul său;

               (d)

               „registru pentru țări terțe” înseamnă registrul platformei de colaborare a Comisiei în care este înregistrat codul unic al unui producător pentru producătorii stabiliți în țări terțe;

               (e)

               „registrul statelor membre” înseamnă compilarea registrelor naționale în cadrul platformei de colaborare a Comisiei;

               (f)

               „registrul organismelor notificate” înseamnă registrul platformei de colaborare a Comisiei în care este înregistrat codul de identificare a evaluării postconstruire.

         CAPITOLUL 2

      COMPONENȚA NUMĂRULUI DE IDENTIFICARE AL UNEI AMBARCAȚIUNI

   Articolul 3
   Numărul de identificare al unei ambarcațiuni
   (1)   Un număr de identificare al unei ambarcațiunii (NIA) cuprinde următoarele elemente, în următoarea ordine:

               (a)

               codul țării producătorului, care indică locul în care se află sediul producătorului;

               (b)

               codul unic al producătorului, alocat de autoritatea națională a unui stat membru; cu toate acestea, aceeași combinație de caractere pentru formarea unui cod unic al unui producător generată de o autoritate națională sau de un organism național al unui stat membru poate fi de asemenea generată de o autoritate națională sau de un organism național din alt stat membru, elementul distinctiv fiind codul țării producătorului;

               (c)

               un număr de serie unic alocat de producător pentru identificarea unei ambarcațiuni și folosit doar o singură dată de producătorul în cauză; cu toate acestea, aceeași combinație de caractere poate fi utilizată și de un alt producător, elementul distinctiv fiind combinația dintre codul unic al producătorului și codul țării producătorului;

               (d)

               luna și anul de fabricație;

               (e)

               anul modelului, care corespunde anului în care se prevede introducerea pe piață a ambarcațiunii.

         (2)   Compoziția NIA este în conformitate cu punctul 2.1 al doilea paragraf din anexa I la Directiva 2013/53/UE.
   CAPITOLUL 3

      ALOCAREA ȘI ADMINISTRAREA CODULUI UNIC AL UNUI PRODUCĂTOR

   Articolul 4
   Alocarea codului unic al unui producător
   (1)   Codul unic al unui producător se alocă de către autoritatea națională sau de organismul național al statului membru în urma unei cereri adresate de către un producător sau de către reprezentantul său autorizat în conformitate cu articolul 6 sau cu articolul 7.
   (2)   Codul unic al unui producător este generat și este alocat doar o singură dată de către autoritatea națională sau de către organismul național al unui stat membru. Fiecare producător are un singur cod unic utilizat pe piața Uniunii.
   Articolul 5
   Autoritatea națională pentru alocarea codului unic al unui producător
   (1)   Fiecare stat membru desemnează autoritatea națională responsabilă sau organismul național responsabil cu alocarea codului unic al unui producător.
   (2)   Fiecare stat membru comunică Comisiei autoritatea națională autorizată sau organismul național autorizat să aloce codul unic al unui producător.
   Articolul 6
   Procedura de alocare a codului unic al unui producător în cazul unui producător stabilit într-un stat membru al Uniunii
   (1)   Înainte de introducerea unei ambarcațiuni pe piața Uniunii, un producător depune o cerere de a i se aloca codul unic la autoritatea națională sau la organismul național în statul membru în care este stabilit, redactată într-o limbă care poate fi ușor înțeleasă de către autoritatea unde este depusă, astfel cum a fost stabilită de către autoritate.
   (2)   Cererea menționată la alineatul (1) este însoțită de o copie a unui document care atestă că producătorul este stabilit în statul membru în cauză, redactat într-o limbă care poate fi ușor înțeleasă de către autoritatea unde cererea este depusă, astfel cum a fost stabilită de către autoritate.
   (3)   Autoritatea națională sau organismul național, după ce a verificat cererea, alocă codul unic al producătorului respectiv, în conformitate cu articolul 4.
   (4)   Fiecare stat membru se asigură că în registrul lor național este înregistrat codul unic al producătorului respectiv. Aceste date sunt puse la dispoziția tuturor statelor membre înscrise în registrul statelor membre.
   Articolul 7
   Procedura de alocare a codului unic al unui producător în cazul unui producător stabilit într-o țară terță
   (1)   Înainte de introducerea unei ambarcațiuni pe piața Uniunii, un producător stabilit într-o țară terță sau reprezentantul său autorizat depune o cerere de a i se aloca un cod unic la autoritatea națională sau la organismul național din statul membru pe teritoriul căruia producătorul intenționează să introducă pe piață ambarcațiunea, redactată într-o limbă care poate fi ușor înțeleasă de către autoritatea undecererea este depusă, astfel cum a fost stabilită de către autoritate. Cererea se depune doar într-un singur stat membru.
   (2)   Cererea menționată la alineatul (1) este însoțită de o copie a unui document care atestă că producătorul este stabilit în respectiva țară, redactat într-o limbă care poate fi ușor înțeleasă de către autoritatea unde cererea este depusă, astfel cum a fost stabilită de către autoritate.
   (3)   La primirea unei cereri din partea unui producător, autoritatea națională sau organismul național din statul membru verifică, în registrul țărilor terțe, disponibilitatea combinației de coduri pentru a se asigura că aceasta este prima dată când producătorul a depus o cerere în orice stat membru.
   (4)   După verificarea menționată la alineatul (3), autoritatea națională sau organismul național din statul membru introduce numele și adresa producătorului în registrul țărilor terțe pentru a indica faptul că statul membru începe alocarea codului unic al producătorului respectiv.
   (5)   Autoritatea națională sau organismul național, după ce a verificat cererea, alocă producătorului un cod unic, în conformitate cu articolul 4. Unui producător stabilit într-o țară terță îi este alocat un singur cod de către autoritatea națională a unui singur stat membru.
   (6)   Atunci când alocă un cod unic unui producător stabilit într-o țară terță, autoritatea națională sau organismul național înregistrează acest cod în registrul țărilor terțe.
   Articolul 8
   Procedura în cazul evaluării postconstruire
   (1)   În cazul unei evaluări postconstruire, menționată la articolele 19 și 23 din Directiva 2013/53/UE, în cazul în care organismul notificat trebuie să aplice, pe răspunderea sa, numărul de identificare al ambarcațiunii, codul unic al producătorului este indicat de codul de identificare al evaluării postconstruire și este alocat de către autoritatea națională a statului membru în care este stabilit organismul notificat.
   (2)   La alocarea codului de identificare a evaluării postconstruire, organismele notificate înregistrează acest cod în registrul organismelor notificate.
   Articolul 9
   Taxe
   Statele membre pot stabili norme privind taxele care se aplică alocării codului unic al unui producător.
   CAPITOLUL 4

      DISPOZIȚII FINALE

   Articolul 10
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 ianuarie 2017.

            Pentru Comisie

            Președintele

         Jean-Claude JUNCKER

      (1)  JO L 354, 28.12.2013, p. 90.


title: Regulamentul de punere în aplicare (UE) nr. 934/2013 al Comisiei din 27 septembrie 2013 de modificare a Regulamentului de punere în aplicare (UE) nr. 914/2013 de stabilire, pentru anul 2013, a plafoanelor bugetare aplicabile anumitor scheme de ajutoare directe prevăzute de Regulamentul (CE) nr. 73/2009 al Consiliului

text:
               28.9.2013

               RO

               Jurnalul Oficial al Uniunii Europene

               L 257/4

         REGULAMENTUL DE PUNERE ÎN APLICARE (UE) NR. 934/2013 AL COMISIEI
   din 27 septembrie 2013
   de modificare a Regulamentului de punere în aplicare (UE) nr. 914/2013 de stabilire, pentru anul 2013, a plafoanelor bugetare aplicabile anumitor scheme de ajutoare directe prevăzute de Regulamentul (CE) nr. 73/2009 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (1), în special articolul 51 alineatul (2) primul paragraf, articolul 69 alineatul (3) primul paragraf și articolul 142 litera (c),
   întrucât:

               (1)

               Regulamentul de punere în aplicare (UE) nr. 914/2013 al Comisiei (2) a stabilit, pentru anul 2013, plafoanele bugetare aplicabile anumitor scheme de ajutoare directe prevăzute de Regulamentul (CE) nr. 73/2009.

               (2)

               În 2010, 2011 și 2012, Grecia a utilizat opțiunea prevăzută la articolul 69 alineatul (1) din Regulamentul (CE) nr. 73/2009. În consecință, pentru fiecare dintre anii respectivi a fost stabilit un plafon bugetar pentru ajutorul specific menționat în titlul III capitolul 5 din Regulamentul (CE) nr. 73/2009.

               (3)

               De asemenea, în iulie 2012, Grecia a decis să utilizeze, pentru anul 2013, opțiunea prevăzută la articolul 69 alineatul (1) din Regulamentul (CE) nr. 73/2009. Totuși, din cauza unei neînțelegeri legate de notificarea acestei decizii, sumele care urmau a fi fixate în scopul plafonului bugetar pentru 2013 nu au fost incluse în Regulamentul de punere în aplicare (UE) nr. 914/2013.

               (4)

               Dat fiind că Grecia a decis să continue implementarea ajutorului specific în anul calendaristic 2013 fără modificarea sumelor notificate de Grecia pentru finanțarea măsurilor de ajutor în cauză așa cum au fost implementate în anul 2012, plafonul bugetar ar trebui stabilit pentru anul respectiv.

               (5)

               Din motive de claritate, ar trebui publicat plafonul care rezultă din sumele alocate de Grecia pentru măsurile în cauză în 2013.

               (6)

               Regulamentul de punere în aplicare (UE) nr. 929/2013 (3) al Comisiei a modificat, în ceea ce privește Luxemburg și Malta, plafoanele naționale pentru 2013 stabilite în anexa VIII la Regulamentul (CE) nr. 73/2009. Prin urmare, anexa V la Regulamentul de punere în aplicare (UE) nr. 914/2013 ar trebui modificat în consecință.

               (7)

               În conformitate cu articolul 51 alineatul (1) al șaselea paragraf din Regulamentul (CE) nr. 73/2009, Croația a notificat Comisiei decizia sa de a utiliza un anumit procentaj din plafoanele stabilite la articolul 104 alineatul (4) și la articolul 112 alineatul (5) din regulamentul menționat pentru plățile pentru ovine și caprine, respectiv pentru plățile pentru carne de vită și mânzat. Prin urmare, ar trebui stabilite plafoanele bugetare relevante în ceea ce privește prima pentru ovine și caprine, prima suplimentară pentru ovine și caprine și prima pentru vacile care alăptează.

               (8)

               În conformitate cu articolul 69 alineatul (1) din Regulamentul (CE) nr. 73/2009, Croația a decis, înaintea datei aderării sale la UE, să utilizeze în sectorul produselor lactate ajutorul specific prevăzut la articolul 68 alineatul (1) litera (a) punctul (ii) din regulamentul menționat și a comunicat Comisiei această decizie. Decizia respectă limita prevăzută la articolul 69 alineatul (4) din Regulamentul (CE) nr. 73/2009. Comisia ar trebui să stabilească plafonul relevant.

               (9)

               Croația aplică schema de plată unică prevăzută în titlul III din Regulamentul (CE) nr. 73/2009. Din motive de claritate, trebuie publicat plafonul bugetar pentru 2013 al schemei de plată unică pentru Croația, rezultat în urma deducerii plafoanelor stabilite pentru plățile prevăzute la articolele 52, 53 și 68 din Regulamentul (CE) nr. 73/2009 din plafoanele menționate în anexa VIII la regulamentul menționat.

               (10)

               Prin urmare, anexele I-V la Regulamentul de punere în aplicare (UE) nr. 914/2013 ar trebui modificate în consecință.

               (11)

               Măsurile prevăzute de prezentul regulament sunt conforme cu avizul Comitetului de gestionare privind plățile directe,

         ADOPTĂ PREZENTUL REGULAMENT:
   Articolul 1
   Anexele I-V la Regulamentul de punere în aplicare (UE) nr. 914/2013 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 septembrie 2013.

            Pentru Comisie

            Președintele

         José Manuel BARROSO

      (1)  JO L 30, 31.1.2009, p. 16.

      (2)  Regulamentul de punere în aplicare (UE) nr. 914/2013 al Comisiei din 23 septembrie 2013 de stabilire, pentru anul 2013, a plafoanelor bugetare aplicabile anumitor scheme de ajutoare directe prevăzute de Regulamentul (CE) nr. 73/2009 al Consiliului (JO L 252, 24.9.2013, p. 14).

      (3)  Regulamentul de punere în aplicare (UE) nr. 929/2013 al Comisiei din 26 septembrie 2013 de modificare a anexei VIII la Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune (JO L 255, 27.9.2013, p. 5).

      ANEXE
      Anexele I-V la Regulamentul de punere în aplicare (UE) nr. 914/2013 se înlocuiesc după cum urmează:
      „
            ANEXA I

               Plafoane bugetare pentru plățile directe care urmează a fi acordate în conformitate cu articolele 52, 53 și 54 din Regulamentul (CE) nr. 73/2009

               Anul calendaristic 2013

                        (mii EUR)

                        BE

                        ES

                        FR

                        HR

                        AT

                        PT

                        FI

                        Primă pentru ovine și caprine

                        1 192

                        21 892

                        600

                        Primă suplimentară pentru ovine și caprine

                        117

                        7 184

                        200

                        Primă pentru vacile care alăptează

                        77 565

                        261 153

                        525 622

                        2 948

                        70 578

                        78 695

                        Primă suplimentară pentru vacile care alăptează

                        19 389

                        26 000

                        99

                        9 462

            ANEXA II

               Plafoane bugetare pentru ajutorul specific prevăzut la articolul 68 alineatul (1) din Regulamentul (CE) nr. 73/2009

               Anul calendaristic 2013

                        Stat membru

                           (mii EUR)

                        Belgia

                        8 600

                        Bulgaria

                        28 500

                        Republica Cehă

                        31 826

                        Danemarca

                        40 975

                        Estonia

                        1 253

                        Irlanda

                        25 000

                        Grecia

                        108 000

                        Spania

                        248 054

                        Franța

                        478 600

                        Croația

                        4 660

                        Italia

                        321 950

                        Letonia

                        5 130

                        Lituania

                        13 304

                        Ungaria

                        131 898

                        Țările de Jos

                        38 900

                        Austria

                        13 900

                        Polonia

                        106 558

                        Portugalia

                        34 111

                        România

                        44 257

                        Slovenia

                        14 424

                        Slovacia

                        13 500

                        Finlanda

                        57 055

                        Suedia

                        3 469

                        Regatul Unit

                        29 800

                        Cuantumuri notificate de statele membre în vederea acordării ajutorului menționat la articolul 68 alineatul (1) litera (c) care sunt incluse în plafonul pentru schema de plată unică (mii EUR).
                        Grecia: 30 000
                        Slovenia: 5 800

            ANEXA III

               Plafoane bugetare pentru ajutorul prevăzut la articolul 68 alineatul (1) litera (a) punctele (i), (ii), (iii) și (iv) și la articolul 68 alineatul (1) literele (b) și (e) din Regulamentul (CE) nr. 73/2009

               Anul calendaristic 2013

                        Stat membru

                           (mii EUR)

                        Belgia

                        4 461

                        Bulgaria

                        28 500

                        Republica Cehă

                        31 826

                        Danemarca

                        17 075

                        Estonia

                        1 253

                        Irlanda

                        25 000

                        Grecia

                        78 000

                        Spania

                        179 954

                        Franța

                        297 600

                        Croația

                        4 660

                        Italia

                        152 950

                        Letonia

                        5 130

                        Lituania

                        13 304

                        Ungaria

                        46 164

                        Țările de Jos

                        31 420

                        Austria

                        13 900

                        Polonia

                        106 558

                        Portugalia

                        21 210

                        România

                        44 257

                        Slovenia

                        8 624

                        Slovacia

                        13 500

                        Finlanda

                        57 055

                        Suedia

                        3 469

                        Regatul Unit

                        29 800

            ANEXA IV

               Cuantumuri care urmează a fi utilizate de statele membre în conformitate cu articolul 69 alineatul (6) litera (a) din Regulamentul (CE) nr. 73/2009 pentru acordarea ajutorului specific prevăzut la articolul 68 alineatul (1) din regulamentul respectiv

               Anul calendaristic 2013

                        Stat membru

                           (mii EUR)

                        Belgia

                        8 600

                        Danemarca

                        23 250

                        Irlanda

                        23 900

                        Grecia

                        70 000

                        Spania

                        144 390

                        Franța

                        84 000

                        Italia

                        144 900

                        Țările de Jos

                        31 700

                        Austria

                        11 900

                        Portugalia

                        21 700

                        Slovenia

                        5 800

                        Finlanda

                        6 190

            ANEXA V

               Plafoane bugetare pentru schema de plată unică

               Anul calendaristic 2013

                        Stat membru

                           (mii EUR)

                        Belgia

                        517 901

                        Danemarca

                        1 031 277

                        Germania

                        5 852 938

                        Irlanda

                        1 339 769

                        Grecia

                        2 225 227

                        Spania

                        4 913 824

                        Franța

                        7 607 272

                        Croația

                        86 007

                        Italia

                        4 202 935

                        Luxemburg

                        37 672

                        Malta

                        5 504

                        Țările de Jos

                        890 551

                        Austria

                        679 111

                        Portugalia

                        476 907

                        Slovenia

                        141 450

                        Finlanda

                        518 883

                        Suedia

                        767 437

                        Regatul Unit

                        3 958 242

                  ”


title: Regulamentul de punere în aplicare (UE) nr. 928/2014 al Comisiei din 27 august 2014 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Crottin de Chavignol/Chavignol (DOP)]

text:
               29.8.2014

               RO

               Jurnalul Oficial al Uniunii Europene

               L 258/1

         REGULAMENTUL DE PUNERE ÎN APLICARE (UE) NR. 928/2014 AL COMISIEI
   din 27 august 2014
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Crottin de Chavignol/Chavignol (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Crottin de Chavignol”/„Chavignol”, înregistrată în temeiul Regulamentului (CE) nr. 1107/96 al Comisiei (2).

               (2)

               Modificarea respectivă nefiind minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Crottin de Chavignol”/„Chavignol” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 august 2014.

            Pentru Comisie,

            pentru președinte

         Andris PIEBALGS

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  JO C 103, 8.4.2014, p. 16.